Tarybos Reglamentas (EB) Nr. 1854/2003
2003 m. spalio 20 d.
iš dalies pakeičiantis vadovaujantis Reglamentu (EB) Nr. 769/2002 dėl iš Kinijos Liaudies Respublikos kilusio kumarino importo nustatytas antidempingo priemones
Europos SĄJUNGOS Taryba,
atsižvelgdama į Europos bendrijos steigimo sutartį,
atsižvelgdama į Tarybos reglamentą dėl apsaugos nuo importo dempingo kaina iš Europos bendrijos narėmis nesančių valstybių [1] (pagrindinis reglamentas) ir ypač į jos 11 straipsnio 3 dalį,
atsižvelgdama į Komisijos, pasitarus su Patariamuoju komitetu, pateiktą pasiūlymą,
kadangi:
A. PROCEDŪRA
1. Galiojančios priemonės
(1) 2002 m. gegužės mėn. Taryba Reglamentu (EB) Nr. 769/2002 [2] nustatė galutinius antidempingo muitus, taikomus iš Kinijos Liaudies Respublikos (KLR) kilusio kumarino importui. Muitai buvo taikomi specifinio muito forma.
2. Inicijavimas
(2) 2002 m. spalio 30 d. Komisija, pranešimu apie inicijavimą, kuris buvo paskelbtas Europos Bendrijų oficialiajame leidinyje [3], paskelbė apie dalinį laikiną antidempingo priemonių, taikomų iš Kinijos Liaudies Respublikos (KLR) kilusio kumarino importui, persvarstymą.
(3) Persvarstymą inicijavo Komisija, siekdama išnagrinėti galiojančių priemonių tinkamumą. Esama priemonė, t. y. specifinio muito forma taikomas muitas, netinka tuomet, kai importuojamos prekės buvo sugadintos prieš išleidžiant jas laisvai cirkuliuoti.
3. Tyrimas
(4) Komisija oficialiai informavo prekes eksportuojančius gamintojus, importuotojus ir vartotojus, kurie, turimais duomenimis, yra su tuo susiję, bei jų asociacijas, su tuo susijusios eksportuojančiosios šalies atstovus ir Bendrijos gamintojus apie procedūros inicijavimą. Suinteresuotoms šalims buvo suteikta galimybė pranešime apie inicijavimą nustatytu laikotarpiu raštu pranešti apie savo nuomonę ir reikalauti jos nagrinėjimo.
(5) Savo nuomonę raštu pareiškė du importuotojai.
(6) Komisija ieškojo visos informacijos, kuri, jos manymu, yra reikalinga norint nustatyti, ar galiojančios priemonės yra tinkamos, ir ją tikrino.
B. TYRIMO REZULTATAI
(7) 1993 m. liepos 2 d. Komisijos reglamento (EEB) Nr. 2454/93, nustatančio Bendrijos muitinės kodekso įgyvendinimo nuostatas [4], 145 straipsnyje numatyta, kad nustatant muitinės vertę tais atvejais, kai prekės buvo sugadintos prieš išleidžiant jas laisvai cirkuliuoti, faktiškai sumokėta ar mokėtina kaina yra paskirstoma dalimis.
(8) Siekiant išvengti atvejų, kai skiriamas pernelyg didelis antidempingo muitas, jei prekės yra sugadintos, specifinis muitas sumažinamas tokia procentine dalimi, kuri atitinka faktiškai sumokėtos ar mokėtinos kainos paskirstytą dalį. Vadovaujantis aiškiai nustatytomis Bendrijos muitinės kodekse apibrėžtomis taisyklėmis, muitinės vertė sumažinama tokia procentine dalimi, kuri atitinka faktiškai sumokėtos ar mokėtinos kainos paskirstytą dalį.
(9) Jokia suinteresuota šalis nepateikė pastabų ar argumentų prieš šį pasiūlymą.
(10) Dėl šios priežasties daroma išvada, kad nesant jokių suinteresuotų šalių pateiktų pagrįstų argumentų, tais atvejais, kai prekės buvo sugadintos prieš išleidžiant jas laisvai cirkuliuoti, ir, atitinkamai, siekiant nustatyti muitinės vertę paskirstant dalimis faktiškai sumokėtą ar mokėtiną kainą, specifinis muitas turėtų būti sumažintas tokia procentine dalimi, kuri atitinka faktiškai sumokėtos ar mokėtinos kainos paskirstytą dalį,
priėmė šĮ REGLAMENTĄ:
1 straipsnis
Reglamento (EB) Nr. 769/2002 1 straipsnis papildomas tokia dalimi:
"3. Tais atvejais, kai prekės buvo sugadintos prieš išleidžiant jas laisvai cirkuliuoti ir kai dėl šios priežasties, norint nustatyti muitinės vertę pagal Reglamento (EEB) Nr. 2454/93 145 straipsnį, faktiškai sumokėta ar mokėtina kaina yra paskirstoma dalimis, pagal minėtą kainą apskaičiuota antidempingo muito suma sumažinama tokia procentine dalimi, kuri atitinka faktiškai sumokėtos ar mokėtinos kainos paskirstytąją dalį."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Liuksemburge, 2003 m. spalio 20 d.